CELEX: 62013CA0593
Language: et
Date: 2015-06-16 00:00:00
Title: Kohtuasi C-593/13: Euroopa Kohtu (suurkoda) 16. juuni 2015. aasta otsus (Consiglio di Stato – Itaalia eelotsusetaotlus) – Presidenza del Consiglio dei Ministri jt versus Rina Services SpA, Rina SpA, SOA Rina Organismo di Attestazione SpA (Eelotsusetaotlus — ELTL artiklid 49, 51 ja 56 — Asutamisvabadus — Avaliku võimu teostamisel osalemine — Direktiiv 2006/123/EÜ — Artikkel 14 — Organid, kelle ülesanne on avalikke ehitustöid tegevate ettevõtjate poolt seaduses kehtestatud nõuete täitmise kontrollimine ja sertifitseerimine — Liikmesriigi õigusnorm, mis näeb ette, et nende organite registrijärgne asukoht peab olema Itaalias)

24.8.2015   
            
            
               ET
            
            
               Euroopa Liidu Teataja
            
            
               C 279/8
            
         Euroopa Kohtu (suurkoda) 16. juuni 2015. aasta otsus (Consiglio di Stato – Itaalia eelotsusetaotlus) – Presidenza del Consiglio dei Ministri jt versus Rina Services SpA, Rina SpA, SOA Rina Organismo di Attestazione SpA
   (Kohtuasi C-593/13) (1)
   
   ((Eelotsusetaotlus - ELTL artiklid 49, 51 ja 56 - Asutamisvabadus - Avaliku võimu teostamisel osalemine - Direktiiv 2006/123/EÜ - Artikkel 14 - Organid, kelle ülesanne on avalikke ehitustöid tegevate ettevõtjate poolt seaduses kehtestatud nõuete täitmise kontrollimine ja sertifitseerimine - Liikmesriigi õigusnorm, mis näeb ette, et nende organite registrijärgne asukoht peab olema Itaalias))
   (2015/C 279/09)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kaebajad: Presidenza del Consiglio dei Ministri, Consiglio di Stato, Consiglio Superiore dei Lavori Pubblici, Autorità per la Vigilanza sui Contratti Pubblici di lavori, servizi e forniture, Conferenza Unificata Stato Regioni, Ministero dello Sviluppo Economico delle Infrastrutture e dei Trasporti, Ministero per le Politiche europee, Ministero dell'Ambiente e della Tutela del Territorio e del Mare, Ministero per i beni e le attività culturali, Ministero dell'Economia e delle Finanze, Ministero degli Affari esteri
   
      Vastustajad: Rina Services SpA, Rina SpA, SOA Rina Organismo di Attestazione SpA
   
      Resolutsioon
   
   
               1.
            
            
               ELTL artikli 51 esimest lõiku tuleb tõlgendada nii, et selles sättes ette nähtud asutamisvabaduse erandit ei kohaldata sertifitseerimisorgani volitustega äriühingute sertifitseerimistegevuse suhtes.
            
         
               2.
            
            
               Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul artiklit 14 tuleb tõlgendada nii, et sellega on vastuolus niisugused liikmesriigi õigusnormid, mis näevad ette, et sertifitseerimisorgani volitustega äriühingute registrijärgne asukoht peab olema liikmesriigi territooriumil.
            
         
      (1)  ELT C 61, 1.3.2014.